b'\n_START_ARTICLE_\nRahvaluule kogumispreemia\n_START_PARAGRAPH_\nRahvaluule kogumispreemia on sihtasutuse Vabariigi Presidendi kultuurirahastu poolt parimatele rahvaluulekogujatele antav preemia._NEWLINE_Riigipea autasu parimatele rahvaluulekogujatele anti aastatel 1935\xe2\x80\x931940 enam kui sajale Eesti Rahvaluule Arhiivi kaast\xc3\xb6\xc3\xb6lisele. Preemia taastati 1993. aastal Eesti Kirjandusmuuseumi algatusel ja presidendi kultuurirahastu toel, esimesed preemiad anti 1994. Rahalise autasu \xc3\xbcldsuuruse m\xc3\xa4\xc3\xa4rab president Kirjandusmuuseumi vastava ettepaneku alusel. Autasud antakse \xc3\xbcle pidulikul aktusel Kirjandusmuuseumis Vabariigi Presidendi v\xc3\xb5i tema esindaja poolt.'